**PROIECTUL**

**DECIZIEI ETAPEI DE INCADRARE**

    Ca urmare a solicitării de emitere a acordului de mediu adresate de  **SC LIDL ROMANIA SCS**  cu sediul în comuna Chiajna, str. Industriilor, nr.19, judeţul Ilfov, înregistrată Agentia pentru protectia mediului Suceava cu nr. 3326 din 27.03.2017, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultărilor desfăşurate in cadrul şedinţei Comisiei de Analiza Tehnica din data de 07.04.2017, că proiectul ***“*Construire centru comercial, tip supermarket, amenajare parcare, accese, amplasare mijloace publicitare, împrejmuire şi racorduri/branşamente”**, judeţul Suceava, propus a fi amplasat in municipiul Suceava, str. Zamcei, nr.15, judeţul Suceava, nu se supune evaluării impactului asupra mediului şi nu se supune evaluarii adecvate.

  Justificarea prezentei decizii:

   I. Motivele care au stat la baza luării deciziei etapei de incadrare în procedura de evaluare a impactului asupra mediului sunt următoarele:

1. proiectul se incadreaza in prevederile Hotararii Guvernului nr. 445/2009, anexa nr.2 pct.10, lit. b -  *proiecte de dezvoltare urbană, inclusiv construcţia centrelor comerciale şi a parcărilor auto*
2. mărimea proiectului:

Suprafaţa de teren de 5686 mp, destinată amplasării supermarket-ului este situată în intravilanul municipiului Suceava şi este proprietatea beneficiarului.

 Suprafaţa de teren va fi destinată după cum urmează:

* magazin de tip supermarket ( 2155,00 mp);
* spaţiu verde amenajat ( 333,00 mp);
* spaţiu pentru circulaţia pietonală ( 188,00 mp);
* spaţiu pentru circulaţia auto şi parcări incintă ( 2845,00 mp);

 **Utilităţile** vor fi asigurate prin branşament la reţelele aferente ale municipiului Suceava.

 c)cumularea cu alte proiecte - nu este cazul;

d) utilizarea resurselor naturale - nu este cazul;

e) producţia de deşeuri - redusă atât pe perioada construcţiei cât şi pe perioada de funcţionare. Deşeurile sunt în cea mai mare parte din categoria celor inerte şi pot fi utilizate ca material de umplutură. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

f)emisiile poluante, inclusiv zgomotul şi alte surse de disconfort - emisii reduse ( praf şi gaze de eşapament de la motoare) punctiform, la nivelul fronturilor de lucru, pe perioada execuţiei;

g)riscul de accident, ţinându-se seama în special de substanţele şi tehnologiile utilizate - nu este cazul.

**2. Localizarea proiectului -** pe teritoriul administrativ al municipiului Suceava, str. Zamcei, nr.15, judeţul Suceava;

a) utilizarea existentă a terenului - teren proprietate a beneficiarului, curţi, construcţii

b) relativa abundenţă a resurselor naturale din zonă, calitatea şi capacitatea regenerativă a acestora - nu este cazul;

c) capacitatea de absorbţie a mediului cu atenţie deosebită pentru:

 - zone umede - nu este cazul;

 - zone costiere - nu este cazul;

 - zone montane şi cele împădurite - nu este cazul;

 - parcuri şi rezervaţii naturale - nu este cazul;

 -ariile clasificatesau zonele protejate prin legislaţia în vigoare, cum sunt:zone de protecţie a faunei piscicole, bazine piscicole naturale şi bazine piscicole amenajate etc.- nu este cazul;

 - zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional-Secţiunea III-zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

 - ariile în care standardele de calitate a mediului stabilite de legislaţie au fost deja depăşite - nu este cazul;

 - ariile dens populate – nu este cazul;

 - peisajele cu semnificaţie istorică, culturală şi arheologică - nu este cazul;

**3. Caracteristica impactului potenţial**

**a)** extinderea impactului - aria geografică şi numărul persoanelor afectate - aria este una locală iar impactul final asupra factorilor de mediu va fi unul pozitiv.

 **b)** natura transfrontieră a impactului - nu este cazul

 **c)** mărimea şi complexitatea impactului - în perioada de execuţie a proiectului impactul asupra factorilor de mediu va fi redus, sursele de poluare fiind lucrările de săpături, utilajele, mijloacele de transport şi organizările de şantier.

 **d)** probabilitatea impactului - redusă, tinând cont de cele de mai sus.

 **e)** durata, frecvenţa şi reversibilitatea impactului - perioada de execuţie va fi relativ redusă, iar poluanţii se vor manifesta pe tronsoane ale lucrărilor, pe perioade reduse de timp. Pe măsura realizării lucrărilor calitatea factorilor de mediu eventual afectaţi va reveni la parametrii iniţiali.

    Conditiile de realizare a proiectului (se aplica pentru proiectele pentru care autoritatea competenta pentru protectia mediului a decis ca nu este necesara parcurgerea procedurilor de evaluare a impactului asupra mediului si evaluarea adecvata).

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoareşi a avizelor menţionate în Certificatul de urbanism nr. 551/11.05.2016 emis de Primăria Municipiului Suceava;

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu legislaţia de mediu în vigoare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

f) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

g) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

**La finalizarea investiţiei titularul are obligaţia de a solicita şi obţine autorizaţia de mediu.**

      Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii Contenciosului Administrativ nr. 554/2004, cu modificările şi completările ulterioare.

SITE: 07.04.2017